Bill Gates "Dan l-artiklu hu fuq wieħed mill-fundaturi ta' Microsoft. Għal persuni oħra ara Bill Gates (diżambigwazzjoni)" William Henry Gates III (twieled fit-28 ta' Ottubru 1955 f'Seattle, Washington) hu fundatur flimkien ma' Paul Allen ta' Microsoft li tagħha Gates hu chairman. Hu wkoll il-fundatur ta' Corbis, kumpanija li tarkivja dokumenti diġitali. Fil-lista "The World's Billionaires" tal-magażin "Forbes" hu ġie mniżżel bħala l-iktar bniedem sinjur għal dawn l-aħħar tnax-il sena. Fis-sena 1999, ir-rikkezza u l-assi ta' Gates qabżu il-$100 biljun li b'hekk sar l-ewwel ċentibiljunarju (f'dollari amerikani). Skont il-magażin "Forbes" fis-sena 2006, Bill Gates jiswa $50 biljun.